A május 4-én rendezett döntőben a fellépési sorrendben nyolcadikként adták elő, a luxemburgi Sarah Bray "Un Baiser Volé" című dala után, és a francia Amina "C'est le dernier qui a parlé qui a raison" című dala előtt. A szavazás során száznegyvenhat pontot szerzett, mely Franciaországgal holtversenyben az első helyet érte a huszonkét fős mezőnyben. 1969 óta először fordult elő holtverseny az élen. Akkor még nem vonatkoztak szabályok ilyen esetre, de ekkor már igen, és a szabályok értelmében Svédországot hirdették ki győztesnek. Ez volt Svédország harmadik győzelme.